Eltávolítható eszköz, körülbelül hitelkártya méretű, laptop és notebook számítógépekkel való használatra tervezték.


A VxD (virtuális eszközmeghajtó) egy olyan 32 bites módú illesztőprogram, mely rendszererőforrásokat, például hardvereszközöket vagy telepített programokat kezel, így egy időben egynél több alkalmazás is használhatja az erőforrást.


A Windows által támogatott eszközök listáját tartalmazza. A HCL legutolsó verziója letölthető az Internetről, a Microsoft webhelyről (http://www.microsoft.com/hwtest/hcl/).


Kisszámítógépes rendszercsatoló felület. Az American National Standards Institute (ANSI) által meghatározott nagy sebességű, párhuzamos, szabványos illesztő. Az SCSI illesztő mikroszámítógépek periferikus eszközökhöz, úgy mint merevlemezhez vagy nyomtatóhoz kapcsolására, vagy más számítógépekkel és helyi hálózatokkal (LAN) történő összekapcsolására szolgál.


Egy csomópont hálózaton való azonosítására és az útválasztási információ megadására szolgál. Minden, a hálózaton található csomópontnak egyedi IP-címmel kell rendelkeznie, mely a hálózati azonosítóból és egy egyedi állomásazonosítóból áll. Hozzárendelését a rendszergazda végzi. Ennek a címnek a felépítéséhez pontozott decimális jelölésmód használatos, ahol az oktettek decimális értékét pont választja el egymástól, mint a következő példában: 138.57.7.27.

A Windowsban az IP-címet be lehet állítani statikusan, az ügyfélen, vagy dinamikusan, a Dinamikus állomás-konfiguráló protokoll (DHCP) használatával. Az IP Internet Protokollt jelent.


A TCP-IP-ben köztes eszköz a helyi hálózaton, mely továbbítja az információkat a többi átjárónak. Az információ több átjárón is áthaladhat, mielőtt eléri a megadott célhoz csatlakoztatott átjárót.


Olyan 32 bites érték, mely lehetővé teszi az IP-csomagok fogadóinak, hogy megkülönböztessék az IP-cím hálózati azonosító és állomásazonosító részét.


Olyan nyomtató, mely a szövegnek és a grafikának a kimeneti médiumon (papíron vagy írásvetítő-fólián) történő előállításához PostScript oldalleíró nyelvet (PDL) használ. PostScript nyomtató például az Apple LaserWriter, a NEC LC-890 és a QMS PS-810.


Institute of Electrical and Electronics Engineers (IEEE). Mérnöki és elektronikai tudományokat művelő szakemberekből álló szervezet, mely a helyi hálózatok fizikai és adatkapcsolati rétegének IEEE 802 szabványait fejleszti az Open System Interconnection (OSI) modell szerint.


A modemtől vagy X.25 PAD eszköztől eltérő hardvereszköz, amely az ügyfél és a távelérés-kiszolgáló között helyezkedik el. Ez az eszköz rendszerint egy kapcsoló vagy biztonsági állomás, mely statikus vagy interaktív párbeszédet igényel az ügyfél és saját maga közt.


Program, amely más programok számára lehetővé teszi, hogy azok az adott nyomtató hardverének vagy belső nyelvének figyelembe vétele nélkül működjenek együtt a nyomtatóval. A nyomtatóaltípusokat kezelő nyomtató-illesztőprogramok használatával a programok a nyomtatók széles skálájával tudnak megfelelően kommunikálni.


Az Adobe Systems által lézernyomtatókhoz kifejlesztett oldalleíró nyelv (PDL), amely rugalmas betűkészlet-alakítási lehetőségeket, és jó minőségű grafikák nyomtatásának lehetőségét kínálja. A PostScript a számítógépes kiadványszerkesztés szabványává vált, mivel ezt a nyelvet támogatják a kereskedelmi célú nyomdai szolgáltatásokhoz használt nagyfelbontású nyomdagépek.


Nyomtatási sorok kezelését biztosító rendszerszolgáltatás. A nyomtatásisor-kezelő olyan szoftver, amely fogadja a felhasználó által nyomtatásra küldött dokumentumokat, tárolja ezeket, majd egyenként a rendelkezésre álló nyomtatókra küldi őket.


Általában olyan kapcsolódási pont a számítógépen, melynek segítségével adatbevitelt vagy adatkivitelt végző eszközök csatlakoztathatók a számítógéphez. Például a nyomtató általában párhuzamos (más néven LPT) portra, míg a modem általában soros (más néven COM) portra csatlakozik.


Az operációs rendszer szolgáltatása, mely lehetővé teszi, hogy a végrehajtható rutinok (általában valamilyen különleges funkciót vagy funkciókat ellátó rutinok) külön, .dll kiterjesztésű fájlokban kerüljenek tárolásra, és csak akkor kerüljenek betöltésre, amikor az azokat meghívó programnak szüksége van rájuk.


Környezeti információkból, például meghajtónévből, elérési útvonalból, fájlnévből álló, a Windows által használható szimbolikus névvel ellátott karakterlánc. A környezeti változók beállításához a Vezérlőpultban található Rendszer segédprogramot, vagy a Windows parancssorból elérhető Set parancsot használhatja.


Line Printer Remote Ügyfélrendszereken futó, kapcsolatokat létrehozó segédprogram, mely LPD-kiszolgálót futtató számítógépre nyomtat fájlokat.


Egy vagy több távoli állomáshoz vezető kapcsolat ellenőrzésére használt parancs. A ping segédprogram az ICMP echo kéréseket és echo válaszcsomagokat használja annak megállapítására, hogy a hálózaton egy adott IP-rendszer működik-e. A ping segédprogram hasznos az IP-hálózatok és útválasztók hibáinak diagnosztizálásakor.


Az ügyfelektől dokumentumokat kapó számítógépre utal.


Hardvervonalak, melyen keresztül az eszközök figyelemkérő jeleket küldhetnek a processzorhoz, amikor készen állnak valamilyen információ küldésére vagy fogadására. A megszakításkérelmi (IRQ) vonalak számozása 0-15-ig történik. Minden eszköznek egyedi IRQ vonallal kell rendelkeznie.


Az Intel által kifejlesztett specifikáció-készlet, amely lehetővé teszi az eszközök automatikus felismerését és konfigurálását, valamint a megfelelő illesztőprogramok telepítését.


A számítógép beviteli/kiviteli címtartományában lévő helyek, melyeket valamilyen eszköz, például nyomtató vagy modem használ.


Memóriahozzáférés a mikroprocesszor használata nélkül. A memória és valamilyen periferikus eszköz, pl. lemezmeghajtó közötti közvetlen adatátvitel megvalósítására gyakran a közvetlen memória-hozzáférés használatos.


Integrated device electronics. A lemezmeghajtók illesztőjének egy típusa, ahol a vezérlő elektronika magán a meghajtón helyezkedik el, s amely esetében nincs szükség külön kártya használatára.


Enhanced Small Device Interface. Olyan eszköz, mely lehetővé teszi a számítógépek és a lemezek közti nagysebességű kommunikációt.


A mutatórekordok IP-címek statikus hozzárendelését teszik lehetővé állomásnevekhez egy névkeresési zónában. Az IP-számok fordított sorrendben kerülnek bejegyzésre, majd a mutatórekord létrehozásához az „in-addr.arpa.” szöveget kell hozzáfűzni. Például a „157.55.200.51” címhez tartozó név keresésekor az „51.200.55.157.in-addr.arpa” címre vonatkozó PTR lekérdezést kell végrehajtani.


A Microsoft Windows operációs rendszer kiterjesztése, melynek szerepe az, hogy a Windows-alapú játékoknak és multimédia programoknak valósidejű hozzáférést nyújtson az elérhető hardvereszközökhöz.


Csomópont	Leírás

B-csomópont (0x1)	Az szórásos csomópontok UDP datagramok (szórásos és irányított) és TCP kapcsolatok keverékét használva kommunikálnak. Csak egy szórásos területen belül működnek együtt – útválasztókon keresztül nem –, nagy szórásos forgalmat keltenek, mivel a hálózat minden csomópontjának meg kell vizsgálnia minden szórásos datagramot.

P-csomópont (0x2)	A pont-pont csomópontok csak irányított UDP datagramok és TCP munkamenetek segítségével kommunikálnak. A P-csomópontok a NetBIOS névkiszolgálóra támaszkodnak, ha a kiszolgáló nem érhető el, a P-csomópont nem tud más rendszerekkel kommunikálni.

M-csomópont (0x4)	A vegyes csomópontok P-csomópontok, bizonyos B-csomópont jellemzőkkel. Először adatszórással próbálkoznak a névregisztrációhoz és -feloldáshoz, (mely a teljesítményt optimalizálja, ha a legtöbb erőforrás helyi), a pont-pont kapcsolatot pedig biztonsági lehetőségnek tartják fenn. Nagy szórásos forgalmat keltenek, de útválasztókon is túl tudnak lépni. Ha a névkiszolgáló nem érhető el, folytatják működésüket.

H-csomópont (0x8)	A hibrid csomópontok működésüket tekintve szintén a B-csomópontok és a P-csomópontok keverékei, de először pont-pont kommunikációval próbálkoznak, és megpróbálják elérni a NetBIOS névkiszolgálót, majd amint a kiszolgáló elérhetővé válik, visszatérnek a pont-pont kommunikációhoz.


A hierarchia szintjeinek elválasztására pontokat használó, az állomásnak a logikai DNS hierarchiában elfoglalt helyét azonosító név. Pédául a „rhino.microsoft.com” egy teljesen minősített tartománynév, mely a „rhino” nevű állomást azonosítja a „microsoft” tartományon belül, mely a „com” (kereskedelmi) nevű, legfelsőbb szintű tartomány része.


A UNIX operációs rendszert használó számítógépekhez kifejlesztett DNS protokoll népszerű megvalósítása. A BIND kiszolgáló fogalom a DNS-kiszolgálóként használt UNIX számítógépre utal. A BIND a Berkeley Internet Name Domain rövidítése.


A lekérő partner a legutóbbi replikáció alkalmával utoljára kapottnál újabb verziószámú WINS adatbázis-bejegyzéseket kéri a leküldő partnertől. A lekérő partner úgy is beállítható, hogy a WINS rendszergazda által megadott időközönként rendszeresen kérje le a frissített bejegyzéseket.

A leküldő partner üzenetet küld lekérő partnereinek, melyben jelzi, hogy a WINS adatbázis megváltozott. Amikor a lekérő partnerek replikációs kéréssel válaszolnak az üzenetre, a leküldő partner elküldi nekik az új WINS adatbázis-bejegyzések másolatát. Amikor egy bizonyos számú frissítés történt, a leküldő partner értesíti lekérő partnereit a replikáció szükségességéről; ezt a számot a WINS rendszergazda adja meg.

A WINS rendszergazdák azonnali replikációt is kérhetnek a WINS kezelőkonzolról, akár a lekérő, akár a leküldő partnerről.


A korábbi Windows NT verziókhoz a Windows NT LAN Manager (NTLM) volt az elsődleges hitelesítési protokoll. A jelenlegi Windows 2000 rendszerben az NTLM olyan tartományon belüli tranzakciók hitelesítési protokollja, ahol az egyik vagy mindkét számítógép a Windows egy előző verzióját használja.

A következő konfiguráció az NTLM-et használja a hitelesítési műveletekhez. Windows NT 4.0 vagy korábbi munkaállomás végez hitelesítést Windows NT 4.0 vagy korábbi tartományvezérlőnél.

Emellett az NTLM a hitelesítési protokoll a semmilyen tartományba nem tartozó számítógépekhez (egyedülálló kiszolgáló és munkacsoportok).

Ha további információt szeretne kapni az NTLM protokollról, tanulmányozza át a Windows NT Server Resource Kit dokumentációját.


Helyi hálózatokon gyakran használt hálózati protokoll.

Minden 16 betűs NetBIOS névnek egyedinek kell lennie a hálózaton. Ezeket a neveket dinamikusan kell regisztrálni a WINS-kiszolgálónál, amikor számítógépek vagy szolgáltatások elindulnak, vagy felhasználók bejelentkeznek. A NetBIOS nevek hozzárendelhetők egyetlen számítógép vagy hálózati csatoló IP-címéhez, vagy lehetnek csoportnevek, melyek egynél több IP-címhez vannak hozzárendelve.


Hatókörök adminisztratív csoportosítása, mely alkalmas több logikai IP-alhálózat támogatására ugyanazon a fizikai alhálózaton, mint például Ethernet LAN szegmensen, de a hatókörök használatának további részleteinek beállítására nem. A gyűjtőhatókörök akkor hasznosak, ha át kell számozni egy hálózatot, vagy az eredetileg tervezettnél több állomást kell egy vezetéken hozzáadni.

A gyűjtőhatókörben lévő hatóköröket tagoknak, vagy a gyűjtőhatókör gyerekeinek nevezzük.


Az egy hálózaton elérhető IP-címek teljes, folyamatos tartománya. Általában egyetlen fizikai alhálózatot ad meg a hálózaton, melyen elérhetők a DHCP szolgáltatások.

A hatókörök a kiszolgáló elsődleges lehetőségét nyújtják az IP-címek és egyéb paraméterek kiosztásának és hozzárendelésének kezelésére a hálózaton található ügyfelek felé.


Időtartam, mely alatt az ügyfél használhat egy hozzárendelt IP-címet; a DHCP-kiszolgáló adja meg.

Amikor egy bérlet kiosztásra kerül egy ügyfélnek, a bérlet aktívvá válik. Mielőtt a bérlet lejár, az ügyfélnek jellemzően meg kell újítania címbérletét a kiszolgálónál. A bérlet akkor válik inaktívvá, amikor lejár, vagy a kiszolgáló törli. A bérlet tartama határozza meg, hogy mikor fog lejárni, és azt az ügyfélnek milyen gyakran kell a kiszolgálóval megújítania.


A Bootstrap Protokoll lehetővé teszi az automatikus beállítást hálózati felhasználók részére (IP-cím hozzárendelését), illetve az operációs rendszer felhasználói beavatkozás nélküli indítását és inicializálását. A hálózati rendszergazda által kezelt BOOTP kiszolgáló címek egy készletéből IP-címeket oszt ki egy bizonyos időre.


Az Internetwork Packet Exchange/Sequenced Packet Exchange egy, a NetWare által használt hálózati protokoll. Egyenértékű a Windows által használ Transmission Control Protocol/Internet Protocol (TCP/IP) protokollal.


Az ügyfél kiszolgálóra való bejelentkezésekor lefutó fájl, mely olyan indítási feladatokat hajt végre, mint például meghajtók hozzárendelése, nyomtatókhoz való csatlakozás, vagy szolgáltatások használatba vétele.


PC kompatibilis számítógépeken olyan nélkülözhetetlen szoftverrutinok gyűjteménye, amelyek segítségével rendszerindításkor a számítógép tesztelése, az operációs rendszer indítása, valamint a hardvereszközök közötti adatátvitel támogatása történik. A BIOS tárolása csak olvasható (ROM) memóriában történik, így az azonnal végrehajtható a számítógép bekapcsolása után. Bár a teljesítmény szempontjából nagyon fontos, a BIOS működését a számítógép-felhasználók többnyire észre sem veszik. A BIOS bemeneti/kimeneti alaprendszer néven is ismert.


Az Univerzális soros busz (USB) a soros és párhuzamos portcsatlakozókat egyetlen, általános célú, másodpercenként 1,5 megabit sebességű porttal váltja ki. Az USB segítségével egyszerre 127 perifériát (mint például egeret, billentyűzetet, modemet, nyomtatót, külső CD-ROM-meghajtót) csatlakoztathat a rendszerhez. A perifériák a fizikai csatlakoztatás után automatikusan beállíthatók, a felhasználónak nem kell megadott bővítőhelyekre kártyákat telepítenie, átkonfigurálnia a rendszert, újraindítania a számítógépet, vagy telepítőprogramot futtatnia.


A monitornak küldött videojelet előállító hardverelem, általában a számítógép bővítőhelyeinek egyikébe csatlakozik. Videokártya néven is ismert.


Az elérési útvonal leírja a hierarchikus rendszerben az operációs rendszer által a gyökértől a fájlig vagy mappáig követett útvonalat.

Az elérési útvonal megadásához először gépelje be a meghajtó nevét, egy kettőspontot és egy fordított ferde vonalat, majd fordított ferde vonallal elválasztva a mappák nevét abban a sorrendben, ahogy meg kívánja nyitni őket. Például:

C:\My Computer\Working Files\Document


A Start gombot tartalmazó sáv, amely alapértelmezésben az Asztal alján jelenik meg. A futó programok között a tálcagombok használatával lehet váltani. A Tálca igény szerint elrejthető, áthelyezhető az Asztal oldalára vagy tetejére, és egyéb módon is testreszabható.


Transmission Control Protocol/Internet Protocol. Hálózati protokollok gyűjteménye, melynek segítségével a legkülönbözőbb hardverfelépítéssel és operációs rendszerrel rendelkező számítógépekből álló, egymáshoz kapcsolt hálózatok között létesíthető kommunikációs kapcsolat. A TCP/IP protokoll a számítógépek kommunikációjára vonatkozó szabványokat és a hálózatok összekapcsolására és adatforgalom-irányításra vonatkozó konvenciókat rögzíti.


Átmeneti IP-cím a 169.254.0.1 tartományban 255.254.0.0 maszkkal. Ez a tartomány privát TCP/IP használatra van fenntartva, az Interneten nem használják.

Ha nincs elérhető DHCP-kiszolgáló, mely IP-címbérletet tudna nyújtani, a DHCP-engedélyezett  ügyfél Autonet címet ad önmagának. A művelet átlátszó a felhasználó számára, aki nem kap értesítést arról, hogy az ügyfél nem kapott IP-címbérletet. Az ügyfélszámítógép továbbra is próbálkozik egy érvényes bérlet beszerzésével, 5 percenként megpróbál egy DHCP-kiszolgálóhoz csatlakozni.


A fanézet ablaktábla a Microsoft Management Console (MMC) segédprogramban, mely a hierarchikus névteret jeleníti meg. Alapértelmezés szerint megjelenik a konzolablak bal táblájaként, de lehetőség van az elrejtésére is. A konzolfában található elemek (mint például weblapok, mappák, kezelőelemek), és hierarchikus elrendezésük határozza meg egy konzol kezelési képességeit.


A Windows 2000 Server termékben található címjegyzék szolgáltatás. Feladata a hálózati objektumokról összegyűjtött információk tárolása, és ezen információ rendelkezésére bocsátása felhasználók és hálózati rendszergazdák számára. Az Active Directory a hálózati felhasználók számára egyszeri bejelentkezési folyamat használatával biztosít hozzáférést az engedélyezett erőforrásokhoz. A hálózati rendszergazdák az Active Directory révén jól követhető, hierarchikus szervezésben tekinthetik át a hálózatot, és egyetlen pontból végezhetik el valamennyi hálózati objektum esetében a rendszergazdai feladatokat.


Megosztott könyvtár, amely a tartományban a tartományvezérlők között replikált nyilvános fájlok kiszolgálói másolatát tartalmazza.


Egy Windows 2000 Server tartományban Windows 2000 Server rendszert futtató számítógép, amely a hálózati felhasználói hozzáférést kezeli, beleértve a bejelentkezést, hitelesítést, a könyvtárakhoz és megosztott erőforrásokhoz történő hozzáférést.


A biztonsági alapelemekhez (felhasználók és csoportok) rendelt, a megkülönböztető névnél rövidebb, könnyebben megjegyezhető, felhasználóbarát név. Az alapértelmezett egyszerű felhasználónév a felhasználóhoz tartozó rendszerbiztonsági tag nevéből és a felhasználói objektumot tartalmazó gyökértartomány nevéből áll össze. Például: a microsoft.com fában lévő Nevem felhasználó egyszerű felhasználói neve a Nevem@microsoft.com lesz. Az egyszerű név a Windows 2000 felhasználók kívánt bejelentkezési neve, mely független a megkülönböztető névtől, így a bejelentkezési név megváltoztatása nélkül is át lehet helyezni, vagy át lehet nevezni a felhasználói objektumot.


Windows 2000 és Active Directory használatakor számítógépeknek egy Windows 2000 Server rendszergazda által megadott, közös könyvtár-adatbázist megosztó csoportja. A tartomány egyedi névvel bír, központi, a tartomány-rendszergazda által karbantartott felhasználói fiókokhoz nyújt hozzáférést. Minden tartomány saját házirenddel és a többi tartományhoz való viszonnyal rendelkezik, illetve a Windows 2000 számítógép-hálózat egy egyszerű biztonsági határát jelenti. Az Active Directory egy vagy több tartományból áll, melyek mindegyike egynél több fizikai helyből állhat.

A DNS számára a tartomány egy fa vagy részfa a DNS-névtérben. Bár a DNS tartományok nevei gyakran megfelelnek az Active Directory tartományoknak, a DNS tartományokat nem szabad összekeverni a Windows 2000 és Active Directory hálózati tartományokkal.


A jól ismert TCP/IP szolgáltatások egy zónában való megkeresésére és regisztrálására használt erőforrás-rekord. Az SRV erőforrás-rekord az RFC 2052 dokumentumban specifikált, a Windows 2000 operációs rendszerben és a későbbi verziókban használatos az Active Directory tartományvezérlők megkeresésére.


Adattárból vagy fájlrendszerből több számítógépre való adatmásolás folyamata az adatok szinkronizálása céljából. Az Active Directory tartományvezérlők között nyújt több főkiszolgálós replikációt könyvtárakra a megadott névhasználati környezetben. A könyvtár replikái minden tartományvezérlőn írhatóak. Ezáltal egy megadott névhasználati környezetben bármely replikára lehetséges a frissítés. A replikációs szolgáltatás automatikusan átmásolja a változásokat egy adott replikáról a többi replikára.


Folyamat, amellyel a rendszer a felhasználó bejelentkezési információját hitelesíti. A felhasználó nevét és jelszavát a folyamat összehasonlítja egy hitelesített listával. Ha a kettő egyezik, a rendszer megadja a felhasználó számára a hozzáférési engedélyt a felhasználó engedélylistájában meghatározott mértékig. Ha a felhasználó Windows 2000 Professional rendszert futtató számítógép felhasználói fiókjára jelentkezik be, a hitelesítést a munkaállomás hajtja végre. Ha a felhasználó Windows 2000 Server tartományban található felhasználói fiókra jelentkezik be, a hitelesítést a tartomány bármelyik kiszolgálója végrehajthatja.


Számítógépek egyszerű csoportosítása, melynek szerepe csak a felhasználók segítése például nyomtatók vagy megosztott mappák a csoportban való megkereséséhez. Windows 2000 alatt a munkacsoportok nem biztosítják a tartományok által nyújtott központi felhasználói fiókokat és hitelesítést.


A tartományokban használt Active Directory tárolóobjektum. A szervezeti egységek logikai tárolók, melyekbe felhasználókat, csoportokat és egyéb szervezeti egységeket lehet helyezni. Egy szervezeti egység csak a szülőtartományok objektumait tartalmazhatja, illetve a legkisebb hatókör, melyre csoportházirend-objektumot lehet alkalmazni, vagy hatóságot lehet delegálni.